อยู่บ้าน สร้างบุญ ลด ละ เลิก อบายมุข ตลอดพรรษาถวายเป็นพุทธบูชา
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เนื่องในเทศกาลวันอาสาฬหบูชาและวันเข้าพรรษานี้ กระทรวงวัฒนธรรมได้ปรับรูปแบบการจัดกิจกรรมภายใต้มาตรการป้องกันโรคโควิด-19 เน้นการนำหลักธรรมคำสอนทางพระพุทธศาสนามาในการดำเนินชีวิต เชิญชวนพุทธศาสนิกชน อยู่บ้าน สร้างบุญ ลด ละ เลิก อบายมุข ตลอดพรรษาถวายเป็นพุทธบูชา ส่วนกลางได้จัดทำวีดิทัศน์กิจกรรมส่งเสริมพระพุทธศาสนา เนื่องในวันอาสาฬหบูชา โดยสมเด็จพระมหาธีราจารย์ เจ้าอาวาสวัดพระเชตุพนวิมลมังคลาราม กล่าวสัมโมทนียกถา เนื่องในวันอาสาฬหบูชาและเข้าพรรษา และนิมนต์พระราชธรรมนิเทศ เจ้าอาวาสวัดสวนแก้ว ให้คติธรรม ที่เกี่ยวเนื่องกับวันสำคัญ นอกจากนี้ ยังมีนิทรรศการวันอาสาฬหบูชาและเข้าพรรษา ผ่านสื่อออนไลน์ในรูปแบบ 3 มิติ แสดงถึงพุทธประวัติ ความเป็นมาและสาระสำคัญเกี่ยวกับวันอาสาฬหบูชาและเข้าพรรษา ส่งต่อความดีด้วยบัตรอวยพร พร้อมทั้งเชิญชวนพุทธศาสนิกชน ดาวน์โหลดภาพวอลเปเปอร์ กิจกรรมส่งเสริมพระพุทธศาสนา กิจกรรม "อยู่บ้านสร้างบุญ" ตลอดพรรษา 4 ภาค เพื่อให้พุทธศาสนิกชนได้ร่วมกิจกรรมทางพระพุทธศาสนา อีกทั้งกรมการศาสนาจะคัดเลือกวัดที่มีความพร้อมภูมิภาคละ 1 วัด จัดกิจกรรมเข้าวัดปฏิบัติธรรมวันธรรมสวนะรูปแบบออนไลน์ โดยพุทธศาสนิกชนปฏิบัติ